Candlestick: এটা অনেকটা স্তম্ভ-লেখ এর মতো তবে এটা দেখতে আরও মজার ও কার্যকরী। এটিও খাঁড়া রেখা দ্বারা সর্বোচ্চ ও সর্বনিম্ন মূল্য প্রকাশ করে যে কোন সময়সীমার জন্য। উপরের রেখাকে ঊর্ধ্বতন লেশ (Upper Shadow)এবং নিচের রেখাকে নিম্নতর লেশ (Lower Shadow) বলে। এদেরকে সলতেও (Wicks) বলা হয়। এই লেখচিত্রের প্রধান পার্থক্য হল এর শুরুতে মূল্য (Opening price) ও উদ্ধৃত মূল্য (Closing price) প্রকাশের ব্যবস্থায়। এর মধ্যের মোটা স্তম্ভ দিয়ে শুরু ও শেষের মূল্যের ব্যাপ্তি দেখানো হয় যাকে লেখের মূল দেহ বলা হয়। এখন যদি এই মোটা জায়গাটা গাঢ় রঙের অথবা ভরা থাকে তবে তা দিয়ে বোঝায় যে মুদ্রার দর ঐ সময়ে উঁচুতে শুরু হয়েছে এবং কমে বন্ধ হয়েছে। অপরপক্ষে, যদি এই মোটা জায়গাটা হাল্কা রঙের অথবা খালি থাকে তবে তা দিয়ে বোঝায় যে ঐ সময়ে মুদ্রার দর নিচুতে শুরু হয়েছে এবং বেড়ে বন্ধ হয়েছে। উদাহরণস্বরূপ, যদি কোন সাদা বা হালকা রঙের অংশ দেখি তবে বুঝব যে তার উপরটি শেষ বা উদ্ধৃত দর প্রকাশ করছে এবং নীচটি শুরুর দর প্রকাশ করছে। আবার, যদি কোন কাল বা গাঢ় রঙের অংশ দেখি তবে বুঝব যে তার নীচটি শেষ বা উদ্ধৃত দর প্রকাশ করছে এবং উপরটি শুরুর দর প্রকাশ করছে। আপনি ইচ্ছামত এই রঙ নির্ধারণ করতে পারেন। যে রঙ দিলে আপনার দরের উঠানামা বুঝতে সুবিধা হবে এবং কোথায় দর শুরু আর কোথায় শেষ হয়েছে তাও খেয়াল থাকবে সে অনুযায়ী রং নির্ধারণ করাই উচিত হবে।